\_\_\_\_\_\_\_\_\_\_\_\_\_**ŠALČININKŲ „SANTARVĖS“ GIMNAZIJA**\_\_\_\_\_\_\_\_\_\_\_\_\_\_

(švietimo įstaigos pavadinimas)

\_\_\_\_\_\_\_\_\_\_**DIREKTORĖS INGOS MARCIŠEVSKOS**\_\_\_\_\_\_\_\_\_\_\_\_\_\_\_\_

(švietimo įstaigos vadovo vardas ir pavardė)

**2023 METŲ VEIKLOS ATASKAITA**

**METŲ VEIKLOS ATASKAITA**

2024-01-19 Nr. \_\_\_\_\_\_\_\_

Šalčininkai

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| (Švietimo įstaigos strateginio plano ir metinio veiklos plano įgyvendinimo kryptys ir svariausi rezultatai bei rodikliai)Įgyvendinant gimnazijos 2022-2024 m. m. strateginio plano „Tobulinti ugdymo turinio kokybę, atsižvelgiant į mokinių asmeninius poreikius, siekiant kiekvieno mokinio individualios pažangos“ ir gimnazijos 2022-2023 m. m. veiklos plano tikslą „Tęsti ugdymo(si) proceso organizavimo gerinimą“ dėmesys skirtas skaitymo bei rašymo įgūdžiams gerinimui pamokose, taikant įvairius šiuolaikinius aktyviuosius metodus, pamokos kokybės vadybos tobulinimui, siekiant profesinio dialogo ir efektyvios metodinės veiklos, diegiant savivaldų mokymąsi pamokoje, sistemingai pagalbai mokiniui teikimui. 2022-2023 mokslo metais gimnazija tęsė įsivertinimo sritį 4.2.2. Bendradarbiavimassu tėvais,raktinis žodis – Į(si)traukimas. Vykdant pasirinktos srities įsivertinimą vyko 5-8, IG-IIG klasių vadovų individualūs pakalbiai, kurių metu aptarti klasės vadovo ir tėvų bendravimo ir bendradarbiavimo galimybes. Numatytas klasių vadovų veiklos stiprinimas. Klasių vadovai kartu su mokiniais ir jų tėvais (globėjais, rūpintojais) planuoja ir organizuoja vadovaujamos klasės veiklą. Mokinių tėvai nuolat informuojami apie mokinio individualią pažangą. Kiekvienas klasės vadovas organizuoja individualius ir trišalius pokalbius mažiausiai 2 kartus per mokslo metus. Mokinių tėvai aktyviai dalyvauja pokalbiuose. Didesnė dalis tėvų dažniau stebi mokinių mokymosi pasiekimus ir pažangą, prisijungdami prie elektroninio dienyno. Kovo mėn. vyko gimnazijos bendruomenės pakartotinis anketavimas (pirmas atliktas 2021 m. gruodžio mėn.), atlikta lyginamoji analizė, padarytos išvados ir pateiktos rekomendacijos. 2023 metų apklausoje dalyvavo 90 tėvų/globėjų (100% visų dalyvių), 24 mokytojai (92% visų dalyvių), 85 mokiniai (5-8/IG-IVG k., 96% visų dalyvių). Palyginus 2023 m. ir 2021 m. tyrimo rezultatus, galima teigti, kad gimnazijoje vykdomos bendravimo ir bendradarbiavimo formos su ugdytinių tėvais/globėjais yra priimtinos tiek mokytojams, tiek tėvams (trišaliai pokalbiai, įrašai el. dienyne, informacija socialiniame tinklalapyje ir individualieji pokalbiai), dauguma tėvų domisi vaikų ugdymu. Remiantis klausimyno apklausos atsakymų analize tėvai/globėjai pritaria, kad mokytojai laiku susisiekia su jais, jei jų vaikui iškila mokymosi ar kitokių sunkumų bei gauna informacijos apie jų vaiko individualią pažangą. Pageidautinas tėvų įtraukimas į gimnazijos renginių organizavimą, nors liginant su 2021 m. daugiau tėvų įsitraukia į gimnazijos renginių organizavimą bei dalyvavimą juose. Bendradarbiavimas su tėvais atitinka trečią lygį. Daugumą tėvų ir mokytojų tenkina tradicinės bendradarbiavimo formos, tačiau jie pageidauja bei siūlo ir įvairesnių veiklų. Tėvai iš mokyklos gauna reikalingą informaciją bei pagalbą.2023 m. kvalifikaciją kėlė 90 proc. mokytojų ir pagalbos specialistų, iš jų 78 proc. daugiau negu 5 dienas, kvalifikacijos kėlimo naudingumą kiekvienas mokytojas pateikė metinėje įsivertinimo ataskaitoje. 80 proc. mokytojų plėtė žinias apie savo mokomąjį dalyką, 30 proc. – įtraukiojo ugdymo klausimais, 40 proc. – gilino skaitmenines kompetencijas, 29 proc. (klasių vadovai) – mokėsi atpažinti smurtą bei valdyti krizines situacijas, 2 mokytojai išmoko dirbti pagalbinės komunikacijos metodu PECS, dirbant su autistišku vaiku, 100 proc. pagalbos specialistų stiprino kompetencijas autistiškų vaikų socialinės integracijos srityje, 29 proc. mokytojų tobulino kompetencijas psichologinės gerovės ir psichikos stiprinimo klausimais, visi gimnazijos mokytojai dalyvavo mokymuose apie atnaujinto ugdymo turinio (UTA) įgyvendinimą mokykloje. Taip pat mokytojams ir pagalbos specialistams sudarytos sąlygos dalyvauti grupiniuose ir individuliai pasirinktuose kvalifikacijos tobulinimo renginiuose, kelti kvalifikaciją savišvietos būdu. Įgyvendinant veiklos plano tikslą „Tęsti ugdymo(si) proceso organizavimo gerinimą“ ir siekiant gerinti mokinių skaitymo ir rašymo įgūdžių formavimo žinias mokytojai dalijosi patirtimi apie skaitymo ir rašymo gebėjimu svarbą dalyko mokymui metodinėse grupėse, bibliotekos bazė papildyta grožinę literatūra, organizuojami teminiai knygų pristatymai, parodos, mokiniai pratinami lankytis gimnazijos ir miesto bibliotekose, organizuoti 3 dailyraščio bei meninio skaitymo gimtąja (rusų), lietuvių kalba ir anglų kalba konkursai, kuriuose dalyvavo 35 proc. mokinių. Pamokos kokybės vadybos tobulinimas, siekiant profesinio dialogo ir efektyvios metodinės veiklos bei diegiant savivaldų mokymąsi pamokoje vyko per metodinį ir dalykinį mokytojų bendradarbiavimą ir dalijimąsi gerąja patirtimi metodinėse grupėse, tęsiama gerosios patirties sklaida „Mokytojas-mokytojui“. 17 mokytojų (65 proc.), iš anksto susitarę, aplankė ir aptarė 48 kolegų pamokas. Siekiant stiprinti bendrąsias, socialines ir bendradarbiavimo kompetencijas, ugdymą tyrinėjant 77 proc. mokytojų pravedė 43 ugdomąsias veiklas (pamokos, užsiėmimai) kitoje mokymosi aplinkoje „Klasėse be sienų“ ir 21 integruotų pamokų su kitais dalykais. Siekiant geresnės ugdymo kokybės bendradarbiaujama su Jašiūnų pagrindine mokykla, 2023 m. sausio mėn. 60 proc. mokytojų, iš jų 4 mokytojai ir direktoriaus pavaduotoja ugdymui dalijosi gerąja patirtimi metodiniame susitikime „Mokinio pažinimas – vienas iš mokymosi motyvacijos būdų“. 2023 m. kovo mėn. gimnazijoje vyko mokytojų refleksija „Sėkminga metų pamoka“, kurios tikslas buvo pasidalyti savo gerųjų pamokų patirtimi, sėkmėmis bei idėjomis. 22 mokytojai (85 proc.) bei pagalbos specialistai išsirinko ir pristatė savo 24 sėkmingiausias pamokas, kurios patalpintos bendrame elektroniniame aplanke Idėjų bankas. Refleksijos metu buvo kalbėta apie svarbiausius ugdymo proceso komponentus, vaiko individualią pažangą, įsivertinimą pamokoje, integruotas veiklas, netradicines priemones, pateikta daug praktinių pavyzdžių ir mokymosi metodų, kurie taikomi pamokose, kaip pavyksta sudominti ir motyvuoti mokinius.Mokiniai nuolat skatinami pamokose įsivertinti savo pažangą, analizuoti pasiekimus ir numatyti tolimesnius mokymo(si) žingsnius. Remiantis stebėtų pamokų protokolais, vidutiniškai pamokos metu 60 proc. mokinių yra įtraukiami į savo ir draugų atliktų darbų vertinimą pagal aptartus kriterijus. 2023 m. gimnazijos plačiojo įsivertinimo mokinių apklausoje teiginiui „Aš sugebu pagal mokytojų pateiktus kriterijus įvardyti (įsivertinti) savo mokymosi sėkmes ir nesėkmes“ pritaria 77 proc. mokinių, Tėvų apklausoje teiginiui „Mano vaikas įsivertina savo mokymosi sėkmes ir iššūkius“ pritaria 72 proc. tėvų. Visi mokytojai (100 proc.) paaiškina mokiniams kaip siekti geresnių rezultatų, dauguma mokytojų (89 proc.) tikslingai taiko vertinimo būdus, padedančius mokiniams pasiekti geriausių rezultatų. Mokinių pasiekimų gerinimo klausimai, laimėjimai ir problemos nuolat aptariami mokytojų tarybos, VGK posėdžiuose, metodinėse grupėse ir klasių koncentrų susirinkimuose. Gimnazijos administracija stebėjo ir aptarė 41 pamoką pagal numatytus pamokos tobulinimo aspektus. Mokytojai stebėjo ir reflektavo su kolegomis 102 pamokas. 57 proc. mokytojų laikosi priimtų gimnazijoje susitarimų. Pravesti 8 Mokytojų tarybos posėdžiai, kuriuose buvo svarstomas mokinių ugdymo tobulinimas ir analizė.2022-2023 mokslo metais gimnazijos pažangumas yra 97 proc. Aukštesniuoju lygiu baigė 12 proc. mokinių, pagrindiniu – 44 proc., patenkinamu – 41 proc., 3 proc. mokinių nepasiekė patenkinamo lygio (be suaug. kl.). Visi mokiniai buvo perkelti į aukštesnę klasę.  Palyginus su 2021-2022 m.m. rezultatais, aukštesniuoju lygiu besimokančių mokinių procentas nepasikeitė, 3 proc. sumažėjo pagrindiniu lygiu besimokančių mokinių, 2 proc. padidėjo patenkinamu lygiu besimokančių mokinių. Mokinių lankomumo analizė rodo, kad 85 proc. visų praleistų pamokų yra pateisintos. Jaunesnėse klasėse lankomumas yra geresnis, pamokas praleidžia dažniausiai dėl ligos. Vyresnėse klasėse praleistų pamokų skaičius didėja. Pagrindinės nelankymo priežastys: ligos, kitos asmeninės priežastis, mokiniai vėluoja į maršrutinį transportą ir kt. Už labai gerą mokymąsi mokiniai apdovanojami gimnazijos medaliais (2023 m. įteikta 14 medalių, 2022 m. - 16). Gabesni mokiniai skatinami dalyvauti olimpiadose, konkursuose, varžybose (dalyvavo 16 proc. mokinių, 2022 m. – 13 proc.). Rajono olimpiadose ir konkursuose gautos 8 prizinės vietos. Kad kiekvienas mokinys patirtų sėkmę ir įgytų kompetencijų, teikiama sisteminga mokymosi pagalba. Pagalbą mokiniams teikė socialinė pedagogė, logopedė, psichologė, klasių vadovai, dalykų mokytojai, mokytojai padėjėjai. Mokinių gebėjimams ir poreikiams tenkinti sudarytos sąlygos lankyti trumpalaikes visų dalykų konsultacijas bei pradinio ugdymo dalykų, lietuvių kalbos, gimtosios (rusų) kalbos, matematikos, fizikos, chemijos, IT dalykų ilgalaikes konsultacijas 1-8, I-IV klasių mokiniams. Atsižvelgiant į I-IV gimn. klasių mokinių poreikius (47 mok.), 100 proc. mokiniams sudarytos galimybės lankyti lietuvių kalbos ir literatūros, matematikos modulius. SUP mokiniams pagalbą teikia mokytojo padėjėja. 1 mokiniui, atvykusiam iš Ukrainos, vyko mokymas namie pagal atskirai sudarytą tvarkaraštį, teikiama švietimo specialistų pagalba. 24 mokiniams teikiama logopedo pagalba. 21 mokiniui, atvykusiam iš Ukrainos, ugdymo organizavimo bei pagalbos teikimo gimnazijoje, įvyko mažiausiai po 2 individualius pokalbius su mokinių tėvais dėl adaptacijos.2023 m. NMPP dalyvavo 4 ir 8 klasių mokiniai. 80 proc. 4 klasės mokinių per skaitymo (gimtosios kalbos) NMPP ir 50 proc. mokinių per matematikos NMPP pasiekė pagrindinį lygį, nepasiekusių patenkinamo mokinių pasiekimo lygio nebuvo. 8 klasės mokiniams geriausiai sekėsi atlikti gimtosios (rusų) kalbos skaitymo NMPP, 100 proc. mokinių pasiekė pagrindinį lygį. Silpniausiai sekėsi su matematikos ir lietuvių kalbos ir literatūros skaitymo NMPP, vienas mokinys nepasiekė patenkinamo lygio, kuriam skirtos papildomos konsultacijos pagal ugdymo planą. 100 proc. abiturientų pasirinko laikyti VBE, iš viso laikė 6 VBE, iš jų 5 išlaikyti 100 proc. (įvertinimas 16-99 balai), IT VBE išlaikytas 67 proc. Lyginant trijų metų VBE rezultatus rajono mastu, pastebima, kad pagerėjo lietuvių kalbos ir literatūros pasiekimai, kadangi 1 mokinys įvertintas balais „86-100“, lyginant su 2021 m. ir 2022 m. – 0, taip pat pagerėjo (anglų) kalbos VBE rezultatai, „86-100“ balais įvertintas 1 mokinys, lyginant su 2021 ir 2022 m. – 0. Lyginant su 2021 m. ir 2022 m. MBE rezultatus, pagerėjo lietuvių kalbos ir literatūros egzamino vidurkis, kuris sudarė 4,5 (2021 m. – 4,4, 2022 m. – 4,2). Ženkliai pagerėjo gimtosios (rusų) kalbos MBE rezultatai, sudarė 8,9 (2021 m. ir 2022 m. buvo 6,8). Brandos atestatus gavo 10 abiturientų, kas sudaro 91 proc., mokymosi pasiekimų pažymėjimą gavo 1 abiturientas – 9 proc. (mokinė iš Ukrainos). 100 proc. abiturientų tęsia mokymąsi aukštosiose mokyklose (universitetuose ir kolegijose). Pagrindinio išsilavinimo pažymėjimus gavo 13 mokinių, visi mokiniai tęsia mokymąsi pagal vidurinio ugdymo programą.Siekiant pritaikyti ugdymo turinį įvairių gebėjimų mokiniams (diferencijuojant mokinių klasės ir namų darbus pagal mokinių poreikius), mokytojai, rengdami pamokoms užduotis, atsižvelgia į kiekvieno mokinio asmeninius poreikius, naudoja skaitmeninius išteklius. 2023 m. gimnazijos plačiojo įsivertinimo mokinių apklausoje teiginiui „Per pamokas aš turiu galimybę pasirinkti įvairaus sudėtingumo užduotis“ pritaria 64 proc. mokinių, tėvų apklausoje teiginiui „Per pamokas mano vaikas turi galimybę pasirinkti įvairaus sudėtingumo užduotis“ pritaria 68 proc. tėvų. Remiantis stebėtų pamokų protokolais, 39 proc. pamokose mokiniai turėjo galimybę pasirinkti įvairaus sunkumo užduotys. Teiginiui „Mokytojo pamokos visada gerai suplanuotos ir paruoštos“ pritaria 87 proc. mokinių, teiginiui „Mokytojai atsakingai planuoja savo pamokos turinį“ pritaria 89 proc. tėvų. Kiekvieno mokinio individuali pažanga ir pasiekimai aptariama su tėvais trišaliuose pokalbiuose, kuriose 2023 m. dalyvavo 86 proc. mokinių tėvų. Įgyvendinant strateginį tikslą „Stiprinti bendradarbiavimo kultūrą, gerinti bendruomenės narių tarpusavio santykius ir savijautą gimnazijoje“ir gimnazijos veiklos plano tikslą „Tobulinti saugią ir sveiką ugdymosi bei socializacijos aplinką“ vykdomos sveikatos ugdymo, žmogaus saugos, rengimo šeimai ir lytiškumo, sveikos gyvensenos, psichiką veikiančių medžiagų vartojimo prevencijos programos, kurios integruojamos į dalykų programas ir į klasių vadovų veiklą, formuojami higienos įgūdžiai ir ugdomas atsakingumas asmeninei sveikatai. Socialinio emocinio ugdymo gerinimas, atsparumas neigiamoms įtakoms, sunkumams ugdomas įgyvendinant ilgalaikę prevencinę programą „Savu keliu“, kurioje dalyvauja visi mokiniai. 2023 m. gimnazijos plačiojo įsivertinimo mokinių apklausoje teiginiui „Mokykloje aš jaučiuosi gerai“ pritaria 84 proc. mokinių, tėvų apklausoje teiginiui „Mano vaikas jaučiasi mokykloje gerai“ pritaria 89 proc. tėvų, mokytojų apklausoje teiginiui „Mokyklos bendruomenės narių santykiai yra pagarbūs ir geranoriški“ pritaria 89 proc. mokytojų. Didinant emocinį mokinių raštingumą, gimnazijos soc. pedagogė ir VGK nariai, organizavo akciją „Emocijų mėnuo“, buvo sudarytos rekomendacijos mokytojams, vedamas veiklų kalendorius su patarimais, rūpinantis savo emocine sveikata, pradinių klasių mokytojams pateiktas veiklos rinkinis: emocijų žemėlapis mokiniams, emocijų atmintukė, nusiraminimo atmintukė, kiekvienas 5-IVG kl. vadovas pravedė po 1 klasės valandėlę emocinio raštingumo lavinimui.Organizuoti 2 susitikimai su Šalčininkų rajono policijos komisariato bendruomenės pareigūne dėl nepilnamečių teisinės atsakomybės (8, IG kl.), 2 susitikimai su Šalčininkų r. tarpinstitucinio bendradarbiavimo koordinatore ir Šalčininkų r. viešosios tvarkos skyriaus vedėju (7, IG) apie LR Vaiko minimalios ir vidutinės priežiūros įstatymą, LR administracinių nusižengimų kodeksą, su Dingusių žmonių šeimų paramos centro atstove organizuota paskaita I-IIG klasės mokiniams tema „Vaikų dingimo atvejų ir saugumo internete sąsajos su prekyba žmonėmis. Smurtas artimoje ir neartimoje aplinkoje“.Siekiant išsiaiškinti ar mokiniai žino kaip reikia elgtis patyrus patyčias, kur daugiausia galima susidurti su el. patyčiomis, ką tokių atveju reikia daryti ir pan., atliktas tyrimas apie „Elektronines patyčias“. Išanalizavus rezultatus, pastebėta, kad šia tema mokinių žinias ir gebėjimus vis dar reikėtų pastiprinti ir įtraukti į kitų mokslo metų planuojamas prevencines veiklas. 74 proc. mokinių lavina savo gabumus dalyvaudami neformaliajame švietime, iš jų 42 proc. mok. lanko 1 būrelį, 58 proc. mok. – 2 ir daugiau. Dalyvavimas būreliuose skatina mokinių saviraišką, padeda atsiskleisti kaip asmenybėms. Sėkmingai įvykdyti 14 trumpalaikių gimnazijos, 1 savivaldybės, 2 nacionaliniai, 2 tarptautiniai projektai, kurie gerino mokinių tarpusavio bendravimą ir bendradarbiavimą su kitomis Lietuvos ir užsienio mokyklomis, skatino dalyvauti bendrose veiklose, plėtė akiratį, ugdė pilietiškumą. Projektuose dalyvavo 80 proc. 1-8, I-IV gimn. klasių mokinių. Siekiant padėti mokiniams apsispręsti dėl savo profesinės ateities ir tolimesnio gyvenimo kelio, geriau save pažinti, organizuota Karjeros savaitė, kurios metu 65 proc. mokytojų integravo UK temas į pamokų turinį, iš viso pravesta 76 pamokos, 8 klasės valandėles, organizuotos 4 išvykos į skirtingus darbo sektorius, kurių atstovai supažindino mokinius su savo profesijomis. Kiekvienas 5-8, I-IV gimn. kl. mokinys gavo minimaliai po 1 individualią karjeros planavimo konsultaciją, dauguma 5-8 kl. mokinių gavo po 1 grupinę karjeros planavimo konsultaciją. Vyko mokinių apklausa, kuri padėjo išsiaiškinti mokinių požiūrį į gimnazijos teikiamų paslaugų informatyvumą ir efektyvumą. 2023 m. balandžio mėn. 0,5 etato įdarbintas karjeros specialistas, kuris iki m.m. pabaigos organizavo 7 išvykas į darbo vietas, 1 ekskursiją „Pažink savo kraštą“, 18 klasių valandėlių, kiekvienas II-IV klasių mokinys gavo mažiausiai po 1 individualią konsultaciją. Vyko 15 Vaiko gerovės komisijos posėdžių, kuriuose aptarti ir planuota socialinė pedagoginė ir kita reikalinga pagalba mokiniams ir jų įstatyminiams atstovams (informacijos rinkimas, aptarimas, rekomendacijų teikimas gimnazijos bendruomenės nariams, mokytojų padėjėjų darbo planavimas ir organizavimas, pritaikytų ir individualizuotų programų sudarymo kuravimas, pirminiam/pakartotiniam vertinimui dokumentų paruošimas, namų mokymas, darbo vietų organizavimas ir kt.), SUP mokinių, ugdomų namie, naujai atvykusių mokinių mokymosi pažanga, mokinių ukrainiečių ir kitų užsieniečių adaptacija gimnazijoje. Vaiko gerovės komisija koordinavo švietimo programų pritaikymą / individualizavimą 10 mokinių. Sprendžiant mokinių lankomumo, ugdymo, mokymo ir kitus sunkumus, visus mokslo metus buvo bendradarbiauta su Šalčininkų socialinių paslaugų atsakingomis darbuotojomis, Šalčininkų šeimos ir vaiko gerovės centro, VTAT, Lietuvos policijos darbuotojais ir kt. Visus mokslo metus gimnazijoje buvo teikiama socialinio pedagogo pagalba (individualios ir grupinės konsultacijos, užsiėmimai, minėjimai, bendradarbiavimas su socialiniais partneriais, dalyvavimas konkurse ir kt.). Taip pat įvairiais prevenciniais klausimais, susijusiais su sveikata, žalingais įpročiais, švietimą įgyvendino visuomenės sveikatos specialistė, vykdanti sveikatos priežiūrą mokykloje. Mokslo metu eigoje mokytojų padėjėjai teikė pagalbą pedagogams, organizuojant mokinių ugdymą ir mokymą. Mokinių tarybos nariai organizuodami ir dalyvaudami patys įvairiose veiklose, stengėsi prisidėti prie smagios ir darbinės atmosferos kūrimo gimnazijoje. Savo pavyzdžiu siekė paskatinti kitus aktyviau įsitraukti į įvairias akcijas ir veiklas, būti aktyviais gimnazijos nariais. Iš viso organizavo gimnazijoje 8 renginius, palaikė ir dalyvavo kitų organizacijų 4 akcijose ir konkursuoseGimnazija puošiama mokinių darbais, atsižvelgiant į valstybines ir kalendorines šventes, organizuojami tradiciniai kultūriniai renginiai. Ugdytiniai dalyvauja rajono kultūriniame gyvenime. Mokytojai aprūpinti šiuolaikinėmis organizacinėmis ir mokymo priemonėmis, kurios padeda mokytojams optimizuoti pasirengimą mokymo procesui ir jį organizuoti. Atnaujinta skaitmeninė bazė, įsigyti 4 interaktyvus ekranai, kompiuteriai. Mokymo priemonės nupirktos į dailės, technologijų, muzikos, biologijos, priešmokyklinio ugdymo grupę, į pradinio ugdymo kabinetus, atnaujintas sporto inventorius. Vadovėlių fondas papildytas naujais vadovėliais iš mokymo lėšų ir pagal projektą „Skaitmeninio ugdymo turinio kūrimas ir diegimas“.  |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Užtikrinti pasirengimą dirbti pagal atnaujintas bendrąsias programas. | UTA komandos koordinavimas.Sutelkti ir parengti mokyklos bendruomenę atnaujinto ugdymo turinio įgyvendinimui. | Vykdomas atnaujinto ugdymo turinio įgyvendinimo veiksmų ir priemonių planas.Tobulinamos mokytojų kompetencijos atnaujinto ugdymo turinio įgyvendinimo klausimais, organizuojami metodiniai susitikimai, teikiama metodinė pagalba.Bendruomenė nuolat informuojama UTA klausimais. Įvertintas ugdymo aplinkų ir mokymosi priemonių poreikis, sudarytas priemonių įsigijimo planas. Stiprinamos mokytojų skaitmeninės kompetencijos. | Tobulinau kompetencijas ilgalaikėje programoje „Pasirengimas atnaujinto ugdymo turinio (UTA) diegimui“.Koordinavau atnaujinto ugdymo turinio įgyvendinimo veiksmų ir priemonių plano vykdymą.6 mokytojai dalyvavo dalykų mokymuose dėl UTA, gautomis žiniomis dalinosi su kolegomis metodinėse grupėse. Kartu su pavaduotoja ugdymui ir 2 mokytojomis ambasadorėmis dalyvavome mokymuose „Kompetencijomis grįsto ugdymo turinys“.Išnagrinėtos visų dalykų atnaujintos programos.Organizuotas gimnazijos mokytojų metodinis susirinkimas „Pamokos plano pagal UTA kūrimas, koregavimas, aptarimas pateikiant rekomendacijas“, kuriame dalyvavo 25 mokytojai. Kiekviena metodinė grupė sudarė po 2 pamokos planus pagal UTA ir pristatė kolegoms, iš viso parengti 9 pamokos pavyzdžiai, susitarta dėl pamokos plano formos.Metodinėje taryboje parengtas ilgalaikio plano pavyzdys, atnaujinto gimnazijos vertinimo aprašo projektas. 8 mokytojai ir pavaduotoja ugdymui dalyvavo mokymuose „Vertinimas: kriterijai, tipai pagal funkcijas, grįžtamasis ryšys“. Kovo mėn. organizuotas visuotinis tėvų susirinkimas tema „Pasirengimas dirbti pagal UTA“.Siekiant plėtoti mokytojo bendrąsias ir profesines kompetencijas iš mokymo lėšų organizuotas bendras seminaras „Pasirenkame dirbti pagal atnaujintą ugdymo turinį“.Kiekvienoje metodinėje grupėje įvertintas ugdymo aplinkų ir mokymosi priemonių poreikis, sudarytas priemonių įsigijimo planas, nustatyti prioritetai vadovėliams įsigyti. Remiantis sudarytu planų įsigyti vadovėliai ir atnaujintos ugdymo aplinkos. 40 proc. mokytojų stiprino skaitmenines kompetencijas.Nuo rugsėjo mėn. p.u.g, 1, 3, 5, 7, IG, IIIG klasėse ugdymas organizuojamas pagal atnaujintas programas.  |
| 1.2. Sukurti ir įdiegti išmaniųjų įrenginių naudojimo tvarką gimnazijoje | Priimti susitarimai dėl naudojimosi išmaniaisiais įrenginiais gimnazijoje ugdymo proceso metu.  | Organizuoti pokalbiai su gimnazijos bendruomene, įvertinta esama situaciją. Sudaryta tvarkos parengimo komanda. Su parengtu dokumentu supažindinta gimnazijos bendruomenė. | Siekiant ugdyti skaitmeninę kultūrą, organizuoti pokalbiai su gimnazijos bendruomene, kurių metu aptarti Skaitmeninio etikos centro parengti išmaniųjų įrenginių ir interneto naudojimo gairės, aptarta esama situaciją gimnazijoje. Suburta 5 mokytojų komanda, kurį parengė gimnazijos naudojimosi mobiliaisiais telefonais ir išmaniais įrenginiais taisykles. Su parengtomis taisyklėmis supažindinta gimnazijos bendruomenė, taisyklės paviešintos gimnazijos interneto svetainėje. Į mokomuosius kabinetus įsigytos dėžutės telefonams saugoti.  |
| 1.3. Stiprinti bendruomenės narių bendrystę, dialogą, mokymąsi vieniems iš kitų. | Kolegialaus grįžtamojo ryšio diegimas ir organizavimas. | Parengtas kolegialaus grįžtamojo ryšio teikimo tvarkos aprašas. Stiprinama mokytojų lyderystė, kolegialus dalijimasis patirtimi. Mokytojai reflektuoja pamokas, grįžtamąją informaciją panaudoja savo profesinės veiklos tobulinimui. | Kovo mėn. gimnazijoje vyko mokytojų refleksija „Sėkminga metų pamoka“, 22 mokytojai (85 proc.) bei pagalbos specialistai išsirinko ir pristatė savo 24 sėkmingiausias pamokas, kurios patalpintos bendrame elektroniniame aplanke Idėjų bankas. Iš viso mokytojai stebėjo ir reflektavo su kolegomis 102 pamokas, 77 proc. mokytojų pravedė 43 ugdomąsias veiklas (pamokos, užsiėmimai) kitoje mokymosi aplinkoje „Klasėse be sienų“ ir 21 integruotų pamokų su kitais dalykais, 60 proc. mokytojų, iš jų 4 mokytojai ir direktoriaus pavaduotoja ugdymui dalijosi gerąja patirtimi metodiniame susitikime su Jašiūnų pagrindine mokykla „Mokinio pažinimas – vienas iš mokymosi motyvacijos būdų“. Vyko gerosios patirties sklaida „Mokytojas-mokytojui“. Parengtas ir aptartas kolegialaus grįžtamojo ryšio teikimo tvarkos aprašas. |
| 1.4. Plėsti gimnazijos narių žinias apie įtraukųjį ugdymą | Suformuluotas pozityvus mokyklos bendruomenės narių požiūris į mokinių skirtybes. | Suorganizuoti informaciniai susitikimai gimnazijos bendruomenės nariams įtraukiojo ugdymo tema. Mokytojų tarybos posėdyje aptartos įtraukiojo ugdymo galimybės ir vertybinės nuostatos. Ne mažiau kaip 70 proc. mokinių mokykloje jaučiasi gerai. | Viena iš pagrindiniu gimnazijos VGK veiklu buvo įtraukusis ugdymas, organizuota 15 posėdžių dėl ugdymo ir mokymo proceso pritaikymo SUP mokiniams, bendruomenės švietimo įtraukiojo ugdymo klausimais, pagalbos teikimo mokiniams, turintiems elgesio ir emocijų sunkumų. Organizuotas praktinis metodinis užsiėmimas mokytojams ir pagalbos specialistams „Disleksija. Korekcijos metodai ir technikos“, kurio metu gimnazijos vyr. logopedė supažindino su specifiniais sunkumais, su kuriais susiduria mokiniai, įsisavindami skaitymo įgūdžius, pristatė mokymo metodus ir būdus kiekvienai konkrečiai situacijai. Kiekvienoje metodinėje grupėje aptartos įtraukiojo ugdymo galimybės ir vertybinės nuostatos. Plačiojo įsivertinimo apklausos anketoje 84 proc. mokinių pritaria teiginiui „Aš mokykloje jaučiuosi gerai“.  |
| 1.5. Įteisinti ugdymą šeimoje | Gimnazijos nuostatuose reglamentuota, kad gimnazija turi teisę vykdyti ugdymą šeimoje.  | Parengta reikalavimus atitinkantis gimnazijos nuostatų projektas. Nuostatai patvirtinti Savivaldybės taryboje, registruoti registrų centre ir paviešinti gimnazijos interneto svetainėje. Su mokyklos bendruomene aptarta ugdymo šeimoje tema ir galimybės.  | Remiantis LR ŠMSM įsakymų „Dėl nuostatų, įstatų ar statutų įforminimo reikalavimų patvirtinimo“ parengtas ir suderintas su gimnazijos kuratore Gimnazijos nuostatų projektas, kuriame numatoma reglamentuoti teisę vykdyti ugdymą šeimoje.  |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos  |
|  |  |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Mokinių, atvykusiu iš Ukrainos ugdymo organizavimas | Užtikrintas 21 mokinio (iš jų 1 SUP, 1 mokymas namie) atvykusio iš Ukrainos ugdymas. Kiekvienam mokiniui sudaryti individualus mokymo planai, tvarkaraščiai bei pagalbos teikimo planai. Lietuvių kalbai mokytis skirtos papildomos valandos, lietuvių kalbos fragmentai yra integruojami į dalykų turinį. Organizuotas mokinių pavėžėjimas. Įdarbinta mokytojo padėjėja. Vyksta nuolatinis bendradarbiavimas mokytojų, klasių vadovų, soc. pedagogės, logopedės, administracijos teikiant grįžtamąjį ryšį mokinio tėvams apie mokinio pasiekimus.  |
| 3.2. Užtikrintas darbas su dokumentų valdymo bendrąja informacine sistema DBSIS | Visiems darbuotojams sukurti įstaigos elektroninės pašto dėžutės. Darbuotojai prijungti prie DBSIS. Gimnazijos siunčiamieji ir vidaus dokumentai registruojami sistemoje.  |
| 3.3. Užtikrintas darbas su viešųjų pirkimų platforma EcoCost. | Viešieji pirkimai organizuojami ir registruojami viešųjų pirkimų platformoje Ecocost. Viešieji pirkimai vykdomi remiantis patvirtintais Šalčininkų rajono savivaldybės administracijos direktoriaus Centralizuotų ir decentralizuotų viešųjų pirkimų vykdymo tvarkos taisyklėmis.  |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
|  |  |  |  |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:1 – nepatenkinamai;2 – patenkinamai;3 – gerai;4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4□ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4□ |
| 5.3. Lyderystės ir vadovavimo efektyvumas | 1□ 2□ 3□ 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4□ |
| 5.5. Bendras įvertinimas (pažymimas vidurkis) | 1□ 2□ 3□ 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai ☐ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. Vadyba mokykloje |
| 7.2.  |

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**8. Kitų metų užduotys**

(nustatomos ne mažiau kaip 3 ir ne daugiau kaip 5 užduotys)

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
|  |  |  |
|  |  |  |
|  |  |  |
|  |  |  |

**9. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
| 9.1.  |
| 9.2.  |
| 9.3.  |

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

Gimnazijos tarybos pirmininkė \_\_\_ \_\_\_\_\_\_\_\_\_\_\_\_ \_\_Tatjana Vencus \_\_\_\_\_\_\_\_\_\_\_\_

(mokykloje – mokyklos tarybos (parašas) (vardas ir pavardė) (data)

įgaliotas asmuo, švietimo pagalbos įstaigoje –

savivaldos institucijos įgaliotas asmuo /

darbuotojų atstovavimą įgyvendinantis asmuo)

**11. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(valstybinės švietimo įstaigos savininko (parašas) (vardas ir pavardė) (data)

teises ir pareigas įgyvendinančios institucijos

(dalyvių susirinkimo) įgalioto asmens pareigos;

savivaldybės švietimo įstaigos atveju – meras)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_.

Susipažinau.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė) (data)